
TEHNISKĀ SPECIFIKĀCIJA
Vārtu, barjeru un automātisko durvju tehniskās apkopes un remontu pakalpojumi

	Vārtu, barjeru sistēmu un automātisko durvju tehniskās apkopes un remonti

	1.Darbu izpildes prasības

	1.1. Veikt Valsts aizsardzības militāro objektu un iepirkuma centra (turpmāk – Pasūtītājs) objektos esošo vārtu, barjeru sistēmu un automātisko durvju (turpmāk tekstā – Sistēmu) tehniskās apkopes un remontus saskaņā ar tehnisko specifikāciju, finanšu piedāvājumu, līguma noteikumiem un izgatavotāja prasībām.

	1.2. Nepieciešamības gadījumos operatīvi reaģēt un veikt Sistēmu avārijas remontus.

	1.3. Veikt ieteikumus Sistēmu darbības uzlabošanai un optimizācijai.

	1.4. Izpildītāja rīcībā jābūt visām nepieciešamajām atļaujām un saskaņojumiem, lai nodrošinātu pakalpojumus saskaņā ar tehniskās apkopes reglamentu. Izpildītāja personālam, kas veiks Sistēmu tehnisko apkopi, ir jābūt visām nepieciešamajām apliecībām, atļaujām, sertifikātiem atbilstoši Latvijas Republikā un Eiropas Savienībā spēkā esošām normatīvajām prasībām un standartiem, lai nodrošinātu pakalpojumu. 

	2.Apjoms, daudzums un izmantojamās metodes

	2.1. Darbu apjoms saskaņā ar tehniskajā piedāvājumā iesniegtajiem daudzumiem. 

	2.2. Apjomi var mainīties, mainoties objektu skaitam.

	2.3. Objekta ietvaros līguma darbības laikā var mainīties Sistēmu skaits. Pirms darbu veikšanas jāprecizē apkopjamo sistēmu skaits un apkopjamo sistēmu modeļus.

	2.4. Pretendentam ir pienākums profesionāli veikt paredzamos darbus, garantējot to pēc apkopes periodā sistēmu nepārtrauktu darbību vismaz līdz nākamajai apkopei.

	2.5. Ja nepieciešams, pretendentam ir pienākums veikt lietotāja apmācību pareizi rīkoties ar sistēmām.

	2.6. Ja objektā līguma darbības laikā ir mainījies sistēmas modelis, tad cena par apkopēm tiek aprēķināta pēc finanšu piedāvājuma izcenojumiem.

	3.Tehniskās apkopēs veicamo darbu apraksts

	Automātika

	3.1. Drošības, signālu, devēju, raidītāju, fotoelementu, lampu un indikatoru pārbaude.

	3.2. Automātikas un pārējās elektrosistēmas drošības pārbaude.

	3.3. Vadības bloka, paneļa, motoru drošības sistēmu pārbaude.

	3.4. Vispārējā automātikas un elektrosistēmas sistēmas pārbaude. 

	3.5. Regulēšana, diagnostika, programmēšana un iestatīšana.

	3.6. Tehniskā apkope, tīrīšana.

	3.7. Konstatēto bojājumu novēršana.

	3.8. Pārējo aprakstā neietverto, bet Sistēmas izgatavotājas rūpnīcas paredzēto, nepieciešamo apkopes darbu veikšana. 

	Mehāniskā daļa

	3.9. Vispārēja Sistēmas darbības pārbaude.

	3.10. Dažādu stiprinājumu, savienojumu, blīvējumu pārbaude.

	3.11. Pogu, slēdžu, slēdzeņu, aizvērēju, zobratu, vadīklu, sliežu un furnitūras pārbaude.

	3.12. Sistēmu mehānisko, kustīgo daļu, eņģu, gultņu, sviru, atsperu, trošu, siksnu, rullīšu pārbaude.

	3.13. Vispārēja Sistēmas mehāniskās daļas darbības pārbaude, tehniskā apkope, tīrīšana, eļļojošo šķidrumu papildināšana.

	3.14. Sistēmas mehānismu, mezglu, iekārtu un to atsevišķo kustīgo segmentu eļļošana.

	3.15. Pogu, sviru, slēdžu, slēdzeņu, aizvērēju, zobratu, vadīklu, sliežu, trošu un furnitūras regulēšana.

	3.16. Sistēmas mezglu, kustīgo daļu, eņģu, gultņu, sviru, atsperu, trošu, siksnu, rullīšu regulēšana, spriegošana, pievilkšana, līmeņošana.

	3.17. Sistēmas kustīgo daļu līmeņošana un regulēšana - brīvgaita, augstums, plaknes, saķeres, blīvējums, ciešums, noslodze, līdzsvars, attālums. 

	3.18. Motoru, sajūgu un to piedziņas pārbaude, regulēšana.

	3.19. Konstatēto bojājumu novēršana.

	3.20. Pārējo aprakstā neietverto bet Sistēmas izgatavotājas rūpnīcas paredzēto, nepieciešamo tehniskās apkopes darbu veikšana. 

	4. Papildu darbi

	4.1. Veikt jaunu sistēmu tehniskās apkopes un remontus. 

	4.2. Laicīgi iesniegt grafikus sistēmu remontiem vai uzlabošanas darbiem.

	4.3. Pēc nepieciešamības veikt personāla apmācību rīkoties ar sistēmām.

	4.4. Nepieciešamās dokumentācijas laicīga sagatavošana un iesniegšana.

	5. Pasūtītāja pienākumi

	5.1. Informēt Pretendentu par objektā esošajiem iekšējiem kārtības noteikumiem.

	5.2. Nodrošināt piekļuvi pie apkopjamajām sistēmām.

